stanford-oval/wikipedia huggingface dataset:
Outoja tarinoita
Outoja tarinoita 1 (1990)

| Outoja tarinoita 1 |
| --- | --- |

Kirjailija:  Markku Sadelehto (toim.)
Kansitaiteilija:  Jari Rasi
Kieli:  suomi
Genre:  kauhu, weird fiction
Kustantaja:  Jalava
Ulkoasu:  nidottu
Sivumäärä:  242
ISBN:  951-8954-22-4

Löydä lisää kirjojaKirjallisuuden teemasivulta
Kustannus Oy Jalavan kustannusjohtaja Markku Jalava suunnitteli 1980-luvun lopussa Weird Tales -lehdessä julkaistuista novelleista koostuvaa antologiaa. Jalavan suunnitelmana oli valita parhaat novellit Stefan R. Dziemianowiczin toimittamasta, niin ikään Weird Tales -nimisestä antologiasta, joka yli 600-sivuisena oli sellaisenaan liian paksu. Kesäkuussa 1989 Jalava keskusteli liikeasioissa kajaanilaisen antikvariaatinpitäjä Markku Sadelehdon kanssa. Sadelehto antoi ehdotuksia antologian suhteen, jolloin Jalava kysyi, haluaisiko Sadelehto toimittaa antologian itse.
Sadelehto ryhtyi tutkimaan kokoelmaansa ja sai pian valittua useimmat antologian novellit. Dziemianowiczin antologiasta Sadelehto valitsi omaan kirjaansa vain yhden novellin, H. Warner Munnin ”Ketjun”. Theodore Sturgeonin novelli ”Professorin Teddykarhu” löytyy molemmista kokoelmista, mutta tämä oli sattumaa. Taittovaiheessa havaittiin, että kirjasta tulisi varsin lyhyt, joten Sadelehto otti Dziemianowiczin antologiasta mukaan vielä kolmannenkin novellin, Richard Mathesonin tarinan ”Slaughterin talo”, vaikka se ei hänen mielestään ollutkaan toimiva lopetusnovelli. Alun perin Sadelehto aikoi kirjan lopetukseksi Joseph Payne Brennanin novellia ”Slime”, mutta sen alkutekstiä hän ei löytänyt ajoissa.
Outoja tarinoita 1 oli Sadelehdon ensimmäinen toimitustyö. Antologian kirjailijanimiä olivat esimerkiksi H. P. Lovecraft, Ray Bradbury, Robert E. Howard, Clark Ashton Smith ja Robert Bloch. Myöhemmin Sadelehto toimitti kaikilta viideltä myös yhden tai useamman yhteen kirjailijaan keskittyneen novellikokoelman. Howard-kokoelma Conan ja demonit oli Sadelehdon toinen toimitustyö ja ehti kauppoihin jo ennen Outoja tarinoita 1:stä. Molemmat kirjat ilmestyivät vuonna 1990.
Outoja tarinoita 1:n vastaanotto oli enimmäkseen myönteinen. Aikakoneen arviossa Eija Elo kehui sekä Sadelehdon novellivalintoja, ”erinomaisia” suomennoksia että ”yllättävän tyylikästä” kansikuvaakin. Elon mukaan antologia heijasteli laajempaa kehitystä, jonka myötä Suomessa alettiin vihdoin tiedostaa kauhuperinteen olemassaolo ja laajuus. Helsingin Sanomissa Keijo Kettunen nosti H. P. Lovecraftin (”Rotat seinissä”) ja Ray Bradburyn (”Urakoitsija”) novellit kokoelman parhaimmistoon. H. Warner Munnin ”Ketjua” hän piti selvästi heikompana kuin Edgar Allan Poen samankaltaista kertomusta ”Kuilu ja heiluri”. Robert Blochin novellin (”Kunnioittaen, Viiltäjä-Jack”) loppua Kettunen piti kuluneena. Portin Boris Hurtan mielestä suurin osa kirjan novelleista oli Lovecraftin tarinaan verrattuna melko väljähtäneitä. Rikostarinoihin viittaavien loppuyllätysten sijasta Hurtta kaipasi goottilaista yliampuvuutta, vaikka sitä pidettäisiinkin vanhentuneena ja naurettavana.
Outoja tarinoita 1 (1990) > Ensimmäisen osan novellit

H. P. Lovecraft: ”Rotat seinissä” (The Rats in the Walls, 1924, suomentaneet Ulla Selkälä & Ilkka Äärelä)
H. Warner Munn: ”Ketju” (The Chain, 1928, suomentanut Leena Peltonen)
Clark Ashton Smith: ”Gorgo” (The Gorgon, 1932, suomentanut Leena Peltonen)
Robert E. Howard: ”Kyyhkyt helvetistä” (Pigeons from Hell, 1938, suomentaneet Ulla Selkälä & Ilkka Äärelä)
Henry Kuttner: ”Hautausmaan rotat” (The Graveyard Rats, 1936, suomentaneet Ulla Selkälä & Ilkka Äärelä)
Fritz Leiber: ”Perintö” (The Inheritance, 1942, suomentanut Leena Peltonen)
Robert Bloch: ”Kunnioittaen, Viiltäjä-Jack” (Yours Truly, Jack the Ripper, 1943, suomentanut Tapani Ronni)
Ray Bradbury: ”Urakoitsija” (The Handler, 1947, suomentaneet Ulla Selkälä & Ilkka Äärelä)
Theodore Sturgeon: ”Professorin teddykarhu” (The Professor’s Teddy-Bear, 1948, suomentaneet Leena Peltonen)
Richard Matheson: ”Slaughterin talo” (The Slaughter House, 1953, suomentaneet Ulla Selkälä & Ilkka Äärelä)
Outoja tarinoita 2 (1990) > Toisen osan novellit

Ray Garton: ”Syntiset kuvat” (Sinema, 1988)
Clive Barker: ”Helvetilliset” (The Hellbound Heart, 1987)
Alan Rodgers: ”Poika joka palasi kuolleista” (The Boy Who Came Back from the Dead, 1987)
John Skipp & Craig Spector: ”Miestenhuone” (Gentlemen, 1987)
Joe R. Lansdale: ”Tikkejä kuolleen selässä” (Tight Little Stitches in a Dead Man’s Back, 1986)
David J. Schow: ”Läskitoukka ja Jerryn lapset” (Jerry’s Kids Meet Wormboy, 1989)
Outoja tarinoita 3 (1991)

| Outoja tarinoita 3 |
| --- | --- |

Kirjailija:  Markku Sadelehto (toim.)
Kansitaiteilija:  Jari Rasi
Kieli:  suomi
Genre:  kauhu, tieteiskirjallisuus
Kustantaja:  Jalava
Ulkoasu:  nidottu
Sivumäärä:  266
ISBN:  951-8954-83-6

Löydä lisää kirjojaKirjallisuuden teemasivulta
Vuonna 1990 ilmestyi Sadelehdon toimittama ja Jalavan kustantama Kauhupokkari 1. Se oli taloudellisesti epäonnistunut yritys laajentaa kauhusarjaa kioskikirjojen puolelle. Kauhupokkari-sarja lopetettiin ensimmäiseen osaansa, mutta Sadelehto oli jo ehtinyt ideoida toisen ja kolmannen osan. Tarinoihin oli hankittu kustannusoikeudet ja ne oli jopa ehditty kääntää. Kauhupokkareihin kaavaillut novellit kierrätettiin siksi Outoja tarinoita -sarjan myöhempiin osiin. Sadelehdon mukaan Kauhupokkarin tekeminen oli ”pyöritystä piikkitynnyrissä”, ja ylijäämänovellien toimitustyö hidasti hänen kehittymistään antologistina. Tämä näkyi myös sarjan myöhempien osien vastaanotossa, kun arvostelijat ihmettelivät, miksi Sadelehdon ura ”sahaa edes takaisin”.
Outoja tarinoita 3 perustui Kauhupokkari 3:n suunnitelmiin. Kirjaan lisättiin myös kaksi muuta novellia, ja teemaksi tulivat ihmisen kohtaamiset vieraiden, vihamielisten elämänmuotojen kanssa. Kirjan tunnetuimman novellin, John W. Campbellin ”Olennon” Sadelehto oli toimitusvaiheessa jättää kokonaan pois, koska piti tekstiä huonosti kirjoitettuna ja vanhentuneena. Tilalle hän harkitsi John Martin Leahyn tarinaa ”Amundsenin teltassa”, mutta päätyi lopulta ”Olentoon” sen klassikkostatuksen vuoksi. Leahyn novellin Sadelehto julkaisi vuosia myöhemmin antologiassa Lovecraftin lähteillä.
Aikakoneen arviossa Juhani Hinkkanen piti Outoja tarinoita 3:a kohtuullisen onnistuneena ja ylisti kirjan sisältävän ”jopa muutamia klassikoita”. Theodore Sturgeonin ”Se” menee ”suoraan kauhun ytimeen”, kun taas John W. Campbellin ”Olento” on merkittävä lähinnä siitä tehtyjen elokuvaversioiden ansiosta (’Se’ toisesta maailmasta, 1951, ja ”Se” jostakin, 1982). Tuoreemmista novelleista Hinkkanen nosti parhaiksi Tom Reamyn ”Umpikujassa” sekä Michael Shean ”Ruumiinavauksen”. Kokoelman päättävää Guy N. Smithin ”Äyriäisten kostoa” Hinkkanen piti todella huonona, samoin Jari Rasin anakronistista ja halvannäköistä kansitaidetta.
Outoja tarinoita 3 (1991) > Kolmannen osan novellit

Theodore Sturgeon: ”Se” (It, 1940)
Tom Reamy: ”Umpikujassa” (Beyond the Cleft, 1974)
John W. Campbell: ”Olento” (Who Goes There?, 1938)
Robert R. McCammon: ”Syvällä” (The Deep End, 1987)
David Drake: ”Metsästysmaa” (The Hunting Ground, 1976)
Dean R. Koontz: ”Kova kuori” (Hardshell, 1987)
Michael Shea: ”Ruumiinavaus” (The Autopsy, 1980)
Guy N. Smith: ”Äyriäisten kosto” (Crustacean Revenge, 1989)
Outoja tarinoita 4 (1992)

| Outoja tarinoita 4 |
| --- | --- |

Kirjailija:  Markku Sadelehto (toim.)
Kansitaiteilija:  Jari Rasi
Kieli:  suomi
Genre:  kauhu, weird fiction
Kustantaja:  Jalava
Ulkoasu:  nidottu
Sivumäärä:  248
ISBN:  951-8954-95-X

Löydä lisää kirjojaKirjallisuuden teemasivulta
Vuonna 1992 ilmestynyt Outoja tarinoita 4 muistutti teemoiltaan ja kirjailijanimiltään sarjan ensimmäistä osaa. Molemmissa kirjoissa novellit on järjestetty kronologisesti kirjoitusajankohdan mukaan. Sadelehdon mukaan taustalla vaikutti hänen tyytymättömyytensä Outoja tarinoita 1:een. Neljäs osa olikin yritys toteuttaa sama konsepti onnistuneemmin. Novellit Sadelehto valitsi niin, että ne kronologisessa järjestyksessäkin muodostivat jännitteen nousuja ja laskuja. Monissa tarinoissa oli lisäksi H. P. Lovecraft -vaikutteita, ja novelleista peräti kolme oli joko Lovecraftin omissa nimissä kulkevia tarinoita tai hänen muille kirjailijoille haamukirjoittamiaan tekstejä. Jalavan aiemmat Lovecraft-kokoelmat kääntänyt Matti Rosvall suomensi myös Outoja tarinoita 4:n novellit.
Neljättä osaa painettiin 3 000 kappaletta; enemmän kuin yhtäkään toista sarjan osaa. Painos myös myytiin nopeasti loppuun. Aikakoneen arvostelussa Juhani Hinkkanen piti antologiaa yhtä epätasaisena kuin sen esikuvana toiminutta Weird Tales -lehteäkin. Klassikoita ei kokoelmassa hänen mukaansa juurikaan ollut, mutta kokonaisuus oli silti parempi kuin samoihin aikoihin suomennettu, Peter Hainingin toimittama Weird Tales – fantasialehden parhaat alkuperäiskuvin.
Outoja tarinoita 4 (1992) > Neljännen osan novellit

C. M. Eddy: ”Rakkaat vainajat” (The Loved Dead, 1924)
Zealia Bishop: ”Yigin lapset” (The Curse of Yig, 1929)
August Derleth: ”Talo magnoliain katveessa” (The House in the Magnolias, 1932)
Clark Ashton Smith: ”Genius loci” (Genius Loci, 1933)
Mearle Prout: ”Madon temppeli” (The House of the Worm, 1933)
Mary Elizabeth Counselman: ”Kirottujen riutta” (The Accursed Isle, 1933)
Edmond Hamilton: ”Hän palasi kuolleista” (The Man Who Returned, 1934)
Hugh B. Cave: ”Kawalon kirous” (Imp of Satan, 1935)
Robert E. Howard: ”Musta Canaan” (Black Canaan, 1936)
Robert Bloch: ”Ghoulien luola” (The Grinning Ghoul, 1936)
H. P. Lovecraft: ”Kammottu talo” (The Shunned House, 1937)
Robert Barbour Johnson: ”Maan uumenissa” (Far Below, 1933)
Outoja tarinoita 5 (1993)

| Outoja tarinoita 5 |
| --- | --- |

Kirjailija:  Markku Sadelehto (toim.)
Kansitaiteilija:  Jari Rasi
Kieli:  suomi
Genre:  kauhu, psykologinen kauhu
Kustantaja:  Jalava
Ulkoasu:  nidottu
Sivumäärä:  246
ISBN:  951-887-008-X

Löydä lisää kirjojaKirjallisuuden teemasivulta
Vuonna 1993 ilmestyi Outoja tarinoita 5, jonka novelleista suurin osa oli alun perin aiottu Kauhupokkari 2:een. Antologiaa varten käännettiin lisäksi kuusi muuta tarinaa. Lopputulos oli Sadelehdon mukaan ”sinfoninen” ja ”kuin palapeli”, eikä hän siksi halunnut paljastaa teoksen ideaa. Esipuheessa Sadelehto kuvailee kirjaa uransa oudoimmaksi kokonaisuudesta, jossa on neliosainen rakenne: ”ensin teemat esitellään, sitten on klassinen välinäytös, sitten teemoja kehitellään ja lopulta koko orkesteri soittaa raivoisan finaalin”. Antologian avaintekstiksi Sadelehto nostaa Harlan Ellisonin urbaanin kauhutarinan ”Kuin piiskattu koira”. Takakannen mukaan ”antologian teemoja ovat lapsuuden ja nuoruuden kauhut”.
Outoja tarinoita 5:n piti alun perin sisältää 15 novellia ja tämä mainittiin myös Portti-lehdelle annetuissa ennakkotiedoissa. Ennen painamista Sadelehto päätti kuitenkin jättää antologiasta pois Kauhupokkari 2:ta varten käännetyn David Draken muinaiseen Roomaan sijoittuvan kauhutarinan. Novelli ei sopinut kokonaisuuteen, ja Sadelehto piti tarinaa niin huonona, ettei lopulta julkaissut sitä missään antologiassa, vaikka tarinan julkaisuoikeuksista oli jo maksettu ja se oli jopa ehditty kääntää.
Portti-lehden Juho-Antti Tuhkanen nosti novelleista esiin ”Henry Kuttnerin loisteliaan Cthulhu-pastissin ’Hydra’, jota ei löydä mistään ulkomaisesta antologiasta”.
Outoja tarinoita 5 (1993) > Viidennen osan novellit

Ramsey Campbell: ”Macintosh Willy” (Macintosh Willy, 1979)
Richard Matheson: ”Puhelinterroria” (Long Distance Call (Sorry Right Number), 1953)
Scott Baker: ”Polku” (The Path, 1981)
Rick Hautala: ”Työ ja tuska” (Getting the Job Done, 1989)
Dennis Etchison: ”Sadekausi” (The Wet Season, 1965)
Robert E. Howard: ”Intiaanihauta” (The Horror from the Mound, 1932)
Henry Kuttner: ”Hydra” (Hydra, 1939)
Robert Bloch: ”Lizzie Borden otti kirveen” (Lizzie Borden Took an Axe..., 1946)
Joe R. Lansdale: ”Paksukainen” (The Fat Man, 1987)
David J. Schow: ”Haudanryöstäjät” (Bunny Didn’t Tell Us, 1990)
Richard Laymon: ”Sotku” (Mess Hall, 1989)
Thomas F. Monteleone: ”Yöjunassa” (Taking the Night Train, 1981)
Harlan Ellison: ”Kuin piiskattu koira” (The Whimper of Whipped Dogs, 1973)
Michael Shea: ”Kuoleman enkeli” (The Angel of Death, 1979)
Outoja tarinoita 6 (1994)

| Outoja tarinoita 6 |
| --- | --- |

Kirjailija:  Markku Sadelehto (toim.)
Kansitaiteilija:  Heini Kauppinen
Kieli:  suomi
Genre:  kauhu
Kustantaja:  Jalava
Ulkoasu:  nidottu
Sivumäärä:  248
ISBN:  951-887-034-9

Löydä lisää kirjojaKirjallisuuden teemasivulta
Vuonna 1994 julkaistu Outoja tarinoita 6 jäi sarjan viimeiseksi osaksi. Vuosien mittaan Kustannus Oy Jalavassa tapahtui henkilöstönvaihdoksia, ja sarjan lopetus tapahtui kustantajan toivomuksesta.
Sadelehdon mielestä Outoja tarinoita 6 oli sarjan paras osa: ”Tekstit piti etsiä suurella vaivalla. Kirjaa tehdessä alkuperäinen ideani meni kerrankin läpi sellaisenaan; se vastaa käsitystäni hyvästä antologiasta. Esipuhetta kirjoittaessani sain päähänpiston, etten paljasta mitään teemoista lukijoille.” Antologian viimeisen novellin, Thomas Ligottin ”Tohtori Locrianin parantolan”, Sadelehto kuvaili kiteyttävän hänen jäähyväistunnelmansa Outoja tarinoita -sarjalle. Kuudennen osan arvostelut ja myyntiluvut olivat kuitenkin koko sarjan huonoimmat, ja Sadelehdon jopa väitettiin ”kaivelleen amerikkalaiskirjailijoiden roskakoreja”. Sadelehdon mukaan tämä johtui siitä, että kriitikot eivät saaneet kiinni hänen ideastaan.
Outoja tarinoita 6 (1994) > Kuudennen osan novellit

Carl Jacobi: ”Epämukavuutta Carverin talossa” (The Unpleasantness at Carver House, 1967)
Dennis Etchison: ”Yötuuri” (The Late Shift, 1980)
Hugh B. Cave: ”Syvyyksien alta” (From the Lower Deep, 1979)
Michael Bishop: ”Pienet murhat” (A Tapestry of Little Murders, 1971)
Gardner Dozois: ”Leimahduspiste” (Flash Point, 1974)
John Coyne: ”Metsämaja” (A Cabin in the Woods, 1976)
Edgar Pangborn: ”Pitkähammas” (Longtooth, 1969)
Charles L. Grant: ”Synkkiä ruusuja” (A Garden of Blackred Roses, 1980)
Steve Rasnic Tem: ”Julma leikki” (Little Cruelties, 1986)
Joe R. Lansdale: ”Romutarha” (The Junkyard, 1989)
Thomas Ligotti: ”Tohtori Locrianin parantola” (Dr. Locrian’s Asylum, 1987)
Jälkimaine

Outoja tarinoita -kirjat saivat vaihtelevia arvioita. Myyntiluvut sen sijaan olivat viimeistä osaa lukuun ottamatta tasaisen hyvät; painosmäärät vaihtelivat 1 500 ja 3 000 välillä ja useimmat kirjoista myytiin suhteellisen nopeasti loppuun. Sarjan suosituin osa oli Outoja tarinoita 4, huonoimmaksi arvioitiin yleensä viimeinen osa.
Sadelehdon mukaan oli pohjoismaisittain poikkeuksellista, että ulkomaista kauhukirjallisuutta käännettiin ja julkaistiin lyhyessä ajassa niin paljon. Myöhemmissä toimituksissaan Sadelehto jatkoi monien Outoja tarinoita -sarjan esittelemien kirjailijoiden ja teemojen parissa. Monia Outoja tarinoita -antologioita arvosteltiin epätasaisesta materiaalista. Sadelehto itse oli sitä mieltä, että hyvä antologia rakentuu muutaman klassikon varaan, jolloin jännitteessä on romaanin tapaan nousuja ja laskuja.
Laukolan koulu

Laukolan koulu on peruskoulu Ruskolla, entisen Vahdon kunnan kirkonkylässä. Laukolan koulussa voi käydä peruskoulun luokat 1–6. Koulussa on 166 oppilasta (2018). Lähin luokkien 7–9 koulu on Maunun koulu. Vahdon taajamasta sinne on matkaa noin kymmenen kilometriä.
Aiheesta muualla

Laukolan koulu - Ruskon kunta
| n k Perustiedot Wikidatassa: Laukolan koulu (Q11874913)ohje |
| --- | --- |
esiintymä kohteesta: ala-aste
valtio: Suomi
Globe (Gracias)

| Globe Gracias & JTT |
| --- | --- | --- |

Studioalbumin tiedot
 Julkaistu: CD: 9. toukokuuta 2012 LP: syyskuu 2012
 Formaatti: CD, LP
 Tuottaja(t): JTT, DJ Kridlokk
 Tyylilaji: rap
 Levy-yhtiö: Cocoa Music
Listasijoitukset
  Suomen virallinen lista: 28.
Graciaksen muut julkaisut
| Gracias EP 2011 | Globe 2012 | Elengi 2014 |
Globe on suomalaisen rap-artisti Graciaksen ensimmäinen pitkäsoitto, joka julkaistiin 9. toukokuuta 2012 Cocoa Musicin kautta. Albumi on tehty yhteistyössä tuottaja JTT:n kanssa, joka on tehnyt kaikki albumin biitit.
Taustaa

Albumin ensimmäinen musiikkivideo julkaistiin tammikuun lopulla 2012 kappaleesta "40k Volts". Kappaleella vierailee ruotsalainen rap-artisti Eboi. Toinen musiikkivideo julkaistiin kappaleesta "Night Shift" maaliskuussa ja kolmas kappaleesta "Bars" toukokuussa. Albumista julkaistaan vinyylieversio syyskuussa 2012. Vinyyliversio sisältää DJ Kridlokkin tekemän remixversion albumin kappaleesta "Night Shift". Remixversiosta julkaistiin musiikkivideo elokuussa 2012. Globe nousi Suomen virallisen albumilistan 28. sijalle viikolla 20/2012.
Kappaleet

Drive
Home Team (mukana Brandon)
Night Shift
Havana Nights (mukana Sara Sayed)
40k Volts (mukana Eboi)
The Breaks, the Breaks (mukana Felix Zenger)
Oxfords & Canvas Kicks
How Deep? (mukana Ekow)
Bars
Two Step (mukana Anthony Mills)
On a Sunday
Dedication
Night Shift (DJ Kridlokk remix) (vinyyliversion bonuskappale)
Arvostelut

Nyt.fi:
Rumba:
Soundi:
Tuoreet Platat:
Baseballin Suomi-sarja

| Fat Lizard League |
| --- | --- |
 Meneillään oleva kausi Baseballin Suomi-sarja 2024 
Laji:  baseball
Maa(t):   Suomi
Perustettu:  2008
Joukkueita:  5
Hallitseva mestari:  Lintuvaara XL5
Ylempi taso:  baseballin SM-sarja
Baseballin Suomi-sarja perustettiin Baseballin SM-sarjan ohelle vuonna 2008. Vuodesta 2020 alkaen sarja on nimetty pääsponsorin Fat Lizard Brewing Company:n mukaan Fat Lizard Leagueksi.
Joukkueet kaudella 2022

| Joukkue | Kaupunki |
| --- | --- |
Lintuvaara XL5: Espoo
Myllypuro Tornadoes: Helsinki
Nokia White Sox: Nokia
Tampere Tigers: Tampere
Turku Black Sox: Turku
Kausihistoria > Kausi 2008

| Joukkue | Ot>  | V | H | AVG | JG | In | XL5 | An |
| --- | --- | --- | --- | --- | --- | --- | --- | --- |
| Jasuko Giants | 6 | 5 | 1 | .833 |  | 21-20 | 27-5 | 10-8 |
| Industriales | 6 | 4 | 2 | .667 | 3-5 |  | 9-5 | 14-10 |
| Lintuvaara XL5 | 6 | 2 | 4 | .333 | 9-8 | 11-12 |  | 4-6 |
| Espoo Angels | 6 | 1 | 5 | .167 | 8-16 | 1-5 | 0-7 |  |
Kausihistoria > Kausi 2009

| Joukkue | Ot>  | V | H | AVG | Br | JG | An | XL5 |
| --- | --- | --- | --- | --- | --- | --- | --- | --- |
| Breakers -09 | 5 | 4 | 1 | .800 |  | 0-9L | 7-6 | 13-8 |
| Jasuko Giants | 6 | 4 | 2 | .667 | 7-13 |  | 21-0 | 8-7 |
| Espoo Angels | 5 | 2 | 3 | .400 | - | 11-7 |  | 10-6 |
| Lintuvaara XL5 | 6 | 1 | 5 | .167 | 3-15 | 7-11 | 6-2 |  |
Kausihistoria > Kausi 2010

| Joukkue | Ot>  | V | H | AVG | Tse | XL5 | JG | An |
| --- | --- | --- | --- | --- | --- | --- | --- | --- |
| Pieksämäen Tsemppi | 6 | 4 | 2 | .667 |  | 17-18 | 15-9 | 10-6 |
| Lintuvaara XL5 | 6 | 4 | 2 | .667 | 5-7 |  | 8-11 | 24-10 |
| Jasuko Giants | 6 | 3 | 3 | .500 | 11-10 | 0-9L |  | 15-11 |
| Espoo Angels | 6 | 1 | 5 | .167 | 12-15 | 7-9 | 9-0L |  |
Kausihistoria > Kausi 2011

| Joukkue | Ot>  | V | T | H | AVG | JG | An | Tig | Haw | XL5 | Tse |
| --- | --- | --- | --- | --- | --- | --- | --- | --- | --- | --- | --- |
| Jasuko Giants | 5 | 5 | 0 | 0 | 1.000 |  | - | - | 9-0L | 11-10 | 9-0L |
| Espoo Angels | 5 | 2 | 1 | 2 | .500 | 12-18 |  | - | 0-0L | - | 9-0L |
| Tampere Tigers | 5 | 2 | 1 | 2 | .500 | 14-17 | 6-4 |  | - | 20-3 | - |
| Hawks | 5 | 2 | 1 | 2 | .500 | - | - | 9-0L |  | - | 9-0L |
| Lintuvaara XL5 | 5 | 2 | 0 | 3 | .400 | - | 3-16 | - | 9-0L |  | - |
| Pieksämäen Tsemppi | 5 | 0 | 1 | 4 | .000 | - | - | 0-0L | - | 5-10 |  |
Kausihistoria > Kausi 2012

| Joukkue | Ot>  | V | T | H | AVG | JG | Pir | XL5 | Mets | Bull | Turku | An |
| --- | --- | --- | --- | --- | --- | --- | --- | --- | --- | --- | --- | --- |
| Jasuko Giants | 6 | 5 | 0 | 1 | .833 |  | 17-6 | - | 11-6 | 10-3 | - | - |
| Lahti Pirates | 6 | 4 | 0 | 2 | .667 | 10-11 |  | - | - | 12-11 | - | 9-0L |
| Lintuvaara XL5 | 5 | 3 | 0 | 2 | .600 | - | - |  | 7-10 | - | 6-2 | 7-4 |
| Helsinki Mets | 6 | 3 | 0 | 3 | .500 | 10-9 | 11-19 | - |  | - | 12-8 | - |
| Pieksämäki Bulldogs | 4 | 1 | 0 | 3 | .250 | - | 5-26 | - | - |  | - | 9-0L |
| Turku Black Sox | 6 | 2 | 0 | 4 | .333 | 2-17 | - | 13-6 | 14-3 | - |  | - |
| Espoo Angels | 5 | 1 | 0 | 4 | .200 | - | - | 1-11 | - | - | 13-1 |  |
Kausihistoria > Kausi 2013

| Joukkue | Ot>  | V | T | H | AVG | Mets | Boars | XL5 | JG | Turku | Pir | City |
| --- | --- | --- | --- | --- | --- | --- | --- | --- | --- | --- | --- | --- |
| Helsinki Mets | 14 | 11 | 1 | 2 | .846 |  | 3-6 7-6 | 10-9 | 11-6 | 10-8 5-5 | 14-5 | 9-7 |
| Helsinki Boars | 14 | 10 | 0 | 4 | .714 | 7-8 12-2 |  | 3-10 | - | 23-7 9-3 | 10-9 | - |
| Lintuvaara XL5 | 10 | 5 | 0 | 5 | .500 | 7-10 | 9-15 |  | 15-5 | 7-11 | 14-8 | - |
| Jasuko Giants | 6 | 2 | 0 | 4 | .333 | - | 4-5 | - |  | 7-3 | - | 15-4 |
| Turku Black Sox | 14 | 5 | 1 | 8 | .385 | 2-20 6-7 | 11-8 5-10 | 10-9 | - |  | 12-13 10-3 | 14-0 |
| Lahti Pirates | 10 | 3 | 0 | 7 | .300 | 8-10 | 10-11 | 2-14 | 13-10 | - |  | - |
| Helsinki City Slickers | 6 | 0 | 0 | 6 | .000 | - | 8-11 | 7-14 | - | - | 2-26 |  |
Kausihistoria > Kausi 2013 > Suomi-sarjan palkinnot 2013

MVP: Jesse Bové (Mets)
Paras hyökkääjä: Dan Haataja (Black Sox)
Paras puolustaja: Aki Yoshinari (Boars)
Kehittynein pelaaja: Wonjae Kim (Boars), Markus Erholtz (Mets), Olli Valli (XL5), Aleksi Salomaa (Black Sox), Mika Yrjänne (Pirates), Ville Hämäläinen (Giants), Jussi Ilvesmäki (City)
Kausihistoria > Kausi 2014

Sarjassa pelasi kahdeksan joukkuetta ja se oli jaettu kahteen lohkoon (A/B). Lohkojen ensimmäisiksi sijoitetut joukkueet (A Boars/B Black Sox) eivät kohdanneet toisen lohkon kolmansiksi ja neljänsiksi sijoitettuja joukkueita (A Pirates-2 ja Tikkurila Giants/B Hawks ja JaSuKo Giants). Sarjan loppuottelussa Ruskeasuolla 6. syyskuuta XL5 voitti Black Soxin 25–2.
Kausihistoria > Kausi 2015

Suomi-sarjassa oli kaksi kolmen joukkueen lohkoa. Lisäksi sarjaan osallistui JaSuKo Giants pelaten kerran kutakin joukkuetta vastaan. Kauden päätteeksi lohkovoittajat Lintuvaara XL5 ja Tampere Tigers pelasivat loppuottelun, jonka XL5 voitti.
Kausihistoria > Kausi 2016

Suomi-sarjassa 2016 pelasi kuusi joukkuetta. Välierässä XL5 hävisi Citylle 12-17 ja loppuottelussa Tigers voitti Cityn 8-5.
Kausihistoria > Kausi 2016 > Alkusarja

| Joukkue | Ot>  | V | T | H | AVG |
| --- | --- | --- | --- | --- | --- |
| Tampere Tigers | 15 | 13 | 0 | 2 | .867 |
| Lintuvaara XL5 | 15 | 12 | 0 | 3 | .800 |
| Helsinki City | 15 | 8 | 1 | 6 | .571 |
| Lahti Pirates | 14 | 5 | 0 | 9 | .357 |
| Turku Black Sox | 15 | 3 | 1 | 11 | .214 |
| White Sox | 14 | 2 | 0 | 12 | .143 |
Kausihistoria > Kausi 2017

| Joukkue | V | H | T | AVG |
| --- | --- | --- | --- | --- |
| Tigers 2 | 14 | 1 | 0 | .933 |
| XL5 | 13 | 2 | 0 | .867 |
| City | 6 | 8 | 1 | .429 |
| White Sox | 6 | 9 | 0 | .400 |
| Black Sox | 3 | 12 | 0 | .200 |
| Snipers | 2 | 12 | 1 | .143 |
Kausihistoria > Kausi 2018

| Joukkue | V | H | T | AVG |
| --- | --- | --- | --- | --- |
| Panthers | 10 | 2 | 0 | .833 |
| XL5 | 10 | 2 | 0 | .833 |
| Tigers | 7 | 4 | 1 | .636 |
| Arsenal | 4 | 6 | 2 | .400 |
| White Sox | 4 | 8 | 0 | .333 |
| Boars | 3 | 8 | 1 | .273 |
| Black Sox | 2 | 10 | 0 | .167 |
Kausihistoria > Kausi 2019

| Joukkue | V | H | T | AVG |
| --- | --- | --- | --- | --- |
| XL5 | 9 | 1 | 0 | .900 |
| Tigers 2 | 8 | 4 | 0 | .667 |
| White Sox | 5 | 7 | 0 | .417 |
| Black Sox | 0 | 10 | 0 | .000 |
Kausihistoria > Kausi 2020

| Joukkue | V | H | T | AVG |
| --- | --- | --- | --- | --- |
| XL5 | 13 | 1 | 0 | .929 |
| Pirates | 6 | 2 | 0 | .750 |
| Tigers | 9 | 5 | 0 | .643 |
| Tornadoes | 3 | 11 | 0 | .214 |
| Sox United | 1 | 13 | 0 | .071 |
Kausihistoria > Kausi 2021

| Joukkue | V | H | T | AVG |
| --- | --- | --- | --- | --- |
| Tigers | 10 | 2 | 0 | .833 |
| XL5 | 8 | 4 | 0 | .667 |
| White Sox | 8 | 4 | 0 | .667 |
| Tornadoes | 3 | 9 | 0 | .250 |
| Black Sox | 1 | 11 | 0 | .083 |